b'\n_START_ARTICLE_\nKlemen Medja\n_START_SECTION_\n\xc5\xbdivljenjepis\n_START_PARAGRAPH_\nNa Jesenicah je kon\xc4\x8dal osnovno \xc5\xa1olo in naravoslovno-matemati\xc4\x8dno gimnazijo. \xc5\xa0tudiral je na Fakulteti za strojni\xc5\xa1tvo v Ljubljani, kjer je 1. februarja 1993 diplomiral in 23. aprila 1996 tudi magistriral. Do 1. januarja 1996 je bil zaposlen na alma mater, nato pa se je 2. januarja 1996 zaposlil v Slovenski vojski kot na\xc4\x8delnik Gorske \xc5\xa1ole SV. Med 6. februarjem 2003 in 16. decembrom 2005 je bil poveljnik 132. gorskega bataljona._NEWLINE_16. decembra 2005 je postal na\xc4\x8delnik sektorja J1 G\xc5\xa0SV ter kasneje na\xc4\x8delnik sektorja J3 G\xc5\xa0SV . Pozneje je bil \xc5\xa1e (od 22. oktobra 2009) namestnik poveljnika Ve\xc4\x8dnacionalnih sil na Kosovu in poveljnik SVNKON 20 KFOR. Od aprila 2010 do maja 2011 je bil na\xc4\x8delnik \xc5\xa1taba Poveljstva sil SV._NEWLINE_Opravil je \xc5\xa0olo za \xc4\x8dastnike (2. izredna generacija), vi\xc5\xa1ji \xc5\xa1tabni te\xc4\x8daj (5. generacija) ter \xc5\xa1olanje na National Defense University v ZDA, kjer je pridobil naziv magister znanosti strategije nacionalnih virov. Prav tako je pridobil ve\xc4\x8d voja\xc5\xa1ko-strokovnih nazivov: voja\xc5\xa1ki gornik, voja\xc5\xa1ki alpinist, voja\xc5\xa1ki gorski re\xc5\xa1evalec, voja\xc5\xa1ki gorski vodnik in voja\xc5\xa1ki smu\xc4\x8darski u\xc4\x8ditelj. Poleg tega je v okviru Planinske zveze Slovenije \xc5\xa1e vodnik, in\xc5\xa1truktor planinske vzgoje, alpinist in gorski re\xc5\xa1evalec.'